جنگ ملازکرد

جنگ ملازگرد یا جنگ ملازکرد 26 اگست 1071ء (464ھ) کو سلجوقی اور بازنطینی سلطنت کے درمیان مشرقی اناطولیہ میں لڑی گئی جس میں سلجوقیوں کی قیادت الپ ارسلان اور بازنطینیوں کی قیادت رومانوس چہارم نے کی۔ جنگ سے قبل سلطان الپ ارسلان نے بازنطینی لشکر کی پیش قدمی روکنے کے لیے معاہدے کی پیشکش کی لیکن رومانوس سے اسے ٹھکرادیا جس کے نتیجے میں موجودہ ترکی میں واقع جھیل وان کے شمال مغرب میں ملازکرد کے مقام پر دونوں افواج کا ٹکراؤ ہوا۔ الپ ارسلان نے رومیوں کے خلاف شاندار فتح حاصل کی اور سلجوقی سلطنت کی حدیں اناطولیہ میں مزید آگے تک بڑھ گئیں۔

یہ جنگ بازنطینی سلطنت کے زوال کا باعث بنی اور اسی جنگ کو صلیبی جنگوں کا باعث سمجھا جاتا ہے۔ جنگ ملازکرد کے نتیجے میں اناطولیہ ہمیشہ کے لیے عیسائیوں کے قبضے سے نکل گیا۔

 مزید دیکھیے 
 الپ ارسلان
 سلجوقی سلطنت
 بازنطینی سلطنت
 اناطولیہ

زمرہ:ایشیا میں 1071ء
زمرہ:بازنطینی سلجوقی جنگوں کی لڑائیاں
زمرہ:بازنطینی سلطنت سے وابستہ معرکے
زمرہ:بازنطینی سلطنت میں 1070ء کی دہائی
زمرہ:تاریخ صوبہ موش
زمرہ:سلجوقی سلطنت میں گیارہویں صدی
زمرہ:ویکی ڈیٹا سے مختلف مختصر وضاحت
زمرہ:1071ء کی سرگرمیاں
زمرہ:1071ء کے تنازعات